18 



várakozásnak már ugyanabban az évben a legkielégitőbb módon meg- 

 felelt. Az év végéig ekként nem kevesebb, mint 94 pontos és meg- 

 bízható jelentés érkezett a minisztériumhoz és pedig 82 a gaz- 

 dasági tudósitóktól, 2 az erdőhatóságoktól és 10 a phylloxera-fel- 

 ügyeló'ktől. Ha ezekhez hozzáveszszük még azokat a bejelentéseket, 

 melyeket a többi állandó gazdasági tudósitó és egyes törvényható- 

 ságok, valamint a közgazdasági előadók és magánosok küldtek be, a 

 földmivelési minisztériumhoz az 1883-ik év folyamában káros ro- 

 varokról összesen 217 tudósítás jött fel. 



Mind e tudósítások feldolgozásával és összeállításával, vala- 

 mint a beküldött rovarfajok tüzetes meghatározásával s az alkal- 

 mazható ellenszerek és óvó rendszabályok közlésével az orsz. phyl- 

 loxera-kisérleti állomás lett megbízva s egyszersmind az év végén 

 egy összefoglaló jelentés kidolgozására utasítva. A most készülő 

 terjedelmes jelentésből közölhetjük, hogy ama 217 tudósítás össze- 

 sen 57 rovarfajra vonatkozik, és hogy az 57 rovarfaj az egyes cso- 

 portok között következőleg oszlik el : 



Hymenoptera 3 



Lepidoptera 10 



Diptera 4 



Coleoptera 27 



Hemiptera 7 



Pseudoneuroptera 1 



Orthoptera 2 



Thysanoptera 1 



Myriopoda 1 



Acarida 1 



Összesen 57 faj. 

 Megjegyzendő, hogy ebbe az összegbe nincsenek befoglalva a 

 szőlőpusztító phylloxerát illető jelentések, a melyek többnyire sürgős 

 intézkedést igénylő természetük és kiváló fontosságuk miatt külön 

 kezelésben részesültek. 



A megfigyelt rovaroknak túlnyomó része természetesen olyan 

 általánosan elterjedt és gyakori fajokhoz tartozik, a melyek évről- 

 évre hol kisebb, hol nagyobb mértékben szoktak fellépni. Ilyenek 

 péld. a gabona-futrinka, a drótféreg, a cserebogár, a repczebolha, 

 a vetéspusztító pille s a szőlőt károsító levélsodró Tortrix hernyója stb. 

 De vannak közöttük olyanok is, a melyek csak ritkábban szoktak 

 kárt okozni, vagy a melyeket eddig nem is tartottak kártékonyaknak. 



